JKW-KABAB-02-KHA-025-wylie
@#__/kha sbyor bdun ldan rgyal ba rdo rje 'chang*/__/gsang ba mchog gis dgyes pa bdag med ma/__/gang des rjes bzung grub chen bir+Wa pa/__/rnal 'byor dbang phyug Dom+b+hi he ru ka__/rim brgyud bshad srol gsal mdzad dpa' bo'i mtshan/__/gangs can bstan pa'i snang byed 'brog ma'i zhabs/__/rgyun bzhi'i gdams pa'i rgya mtsho sa skya pa/__/rgyal bas lung bstan ngor chen yab sras sogs/__/rtsa brgyud bla ma yi dam dkyil 'khor lha/__/dpa' bo mkha' 'gro chos skyong srung mar bcas/__/bu gcig pa la brtse ba'i ma bzhin du/__/myur du ye shes spyan gyis rab gzigs nas/__/ji ltar smon pa'i gnas 'di myur 'grub mdzod/__!__/rdo rje 'chang dngos rnal 'byor dbang phyug dang*/__/dpal ldan sa skya yab sras brgyud bcas kyi/__/bshad sgrub bstan pa phyogs brgyar 'phel ba yis/__/'gro kun bde skyid 'byung bar byin gyis rlobs/__/khyad par mtshan tsam thos pa'i rna lung du/__/grangs med bskal pa'i bsod nams las grub pa/__/snying po dgyes pa rdo rje'i rgyud zab mo/__/bshad pas phyogs brgyar 'phel bar byin gyis rlobs/__/mdo sngags spyi don blo gros rab rgyas shing*/__/mtshan tsam gyis kyang rgyud don khong du chud/__/bshad thabs bdun gyis smra ba'i dbang phyug tu/__/phyogs las rnam par rgyal bar byin gyis rlobs/__/rgyu rigs spang bya rkyen la ltos pa yis/__/gzhi don rgyud la sgro 'dogs chod pa dang*/__/spyod dang lta ba rim mthar bslab pa yis/__/bslab gsum rnam par dag par byin gyis rlobs/__/smin byed dbang gis smin nas dam tshig dag__/mchog dang thun mong grub pa'i mngon rtogs kyis/__/lam gyi rim pa'i pha mthar son pa las/__/'bras bu myur du 'grub par byin gyis rlobs/__/thabs shes gnyis med dgyes pa rdo rje dang*/__/stong nyid mkha' khyab mkha' 'gro rdo rje gur/__/bde stong yang dag ye shes sbyor ba yi/__/bshad pas phyogs kun khyab pa'i bkra shis shog__/mdor na dpal ldan dges pa rdo rje yi/__/bshad srol 'jig rten kun tu rgyas pa dang*/__/snying po'i sgrub pa lam 'bras lhur len pas/__/don gnyis grub pa'i dge mtshan rgyas gyur cig__/ces pa'ang lcags phag snron zla ba'i sher phyogs kyi bzang po dang por rgyal khams nyul ba'i dA ri drwa 'jam dbyangs mkhyen brtse'i dbang pos sgra bsgyur lo tsA phug gi sgo 'dabs su gang shar rtse gcig pas gsol ba btab pa de de bzhin du gegs med par 'grub par byin gyis brlabs tu gsol/__/sarba dA sid+d+hi rastu//__//